РЕПУБЛИКА БЪЛГАРИЯ

**СТОПАНСКА АКАДЕМИЯ “Д. А. ЦЕНОВ” – СВИЩОВ**

|  |  |
| --- | --- |
| Факултет“СТОПАНСКА ОТЧЕТНОСТ” | Катедра  “СЧЕТОВОДНА ОТЧЕТНОСТ” |
|  |  |
| **Утвърждавам:** |  |
| Декан: …...…………….............................  (доц. д-р Маргарита Шопова) | Приета от ФС, Протокол № 6 от 26.11.2024 г. Приета от КС, Протокол № 6 от 20.11.2024 г. |
| **УЧЕБНА ПРОГРАМА**  **на** | |
| Учебна дисциплина“Професионална етика в счетоводството” | |
| **Код на дисциплината: ФСО-КСО-Б-338**  **Брой кредити по учебен план: (2)** | |
| Образователно-квалификационна степен: БАКАЛАВЪР | Код на документа:УД/УПР-ФСО-КСО-Б-338 |
| Форма на обучение: РЕДОВНА/ЗАДОЧНА/ДИСТАНЦИОННА Език: БЪЛГАРСКИ | Версия:v.04/2024 |

**І. ОРГАНИЗАЦИЯ НА ОБУЧЕНИЕТО**

**Часове учебна заетост (семестър с продължителност 9 седмици)**

***Таблица № 1***

|  |  |  |  |
| --- | --- | --- | --- |
| **Учебна заетост**  **/аудиторна и извънаудиторна/** | **Редовна форма на обучение** | **Задочна форма на обучение** | **Дистанционна форма на обучение** |
| **1. Аудиторна заетост (АЗ)** | **18** | **9** | **18** |
| 1.1. Лекции | 18 | 9 | 18 |
| 1.2. Семинарни занятия | 0 | 0 | 0 |
| **2. Извънаудиторна заетост (ИАЗ)** | **36** | **45** | **36** |
| 2.1.Самостоятелна работа | 18 | 23 | 18 |
| 2.2. Академични задания | 18 | 22 | 18 |
| 2.2.1. Курсови разработки и проекти | 0 | 0 | 0 |
| 2.2.2. Есета/доклади | 6 | 0 | 0 |
| 2.2.3. Казуси и делови игри | 6 | 11 | 9 |
| 2.2.4. Онлайн тестови и изпитни модули | 6 | 11 | 9 |
| **Всичко:** | **54** | **54** | **54** |

**Схема за формиране на крайната оценка по дисциплина**

***Таблица № 2***

|  |  |  |  |
| --- | --- | --- | --- |
| **Критерий** | **Тежест на критерия** | | |
| **Редовна форма на обучение** | **Задочна форма на обучение** | **Дистанционна форма на обучение** |
| **1. Изпълнение на ангажименти през семестъра, в т.ч.:** | **50%** | **50%** | **50%** |
| * 1. Посещение на учебни занятия   *(% от комплексната оценка)* | 10% | 0% | 0% |
| 1.2. Семестриални контролни  *(% от комплексната оценка)* | 20% | 0% | 0% |
| 1.3. Академични задания  *(% от комплексната оценка)* | 20% | 50% | 50% |
| **2. Семестриален изпит**  *(% от комплексната оценка)*  *Форма на провеждане:*  *Казус/и и/или тест.* | **50%** | **50%** | **50%** |
| **Общо за дисциплината** | **100%** | **100%** | **100%** |

**II. Анотация**

**2.1. Цел на курса**

Учебната дисциплина „Професионална етика в счетоводството” е свързана с получаването на специфични знания за етичното поведение на счетоводителите. Съдържанието е ориентирано към предоставяне на знания за особеностите на счетоводно-етичната проблематика.

Целта на обучението е да подготви бъдещите специалисти по отношение на етичния, моралния, социалния и психологическия аспекти, които носи в себе си счетоводната професия. За осъществяване на така поставената цел се решават следните задачи:

- характеризира се същността на понятията „етика”, „морал”, „професионална преценка”, „етични дилеми” на счетоводителите и др.

- изясняват се особеностите и ролята на етичните норми на поведение на счетоводителите;

- очертават се проблемите на професионалната етика в счетоводната професия, включително свързани с "Международния етичен кодекс на професионалните счетоводители";

- анализират се принципите на професионално поведение

- представят се модели за поведение на счетоводителите, възникващи в конкретни ситуации, вкл. при разрешаване на евентуални етични дилеми в хода на осъществяваната от тях дейност.

Дисциплината заема важно място в системата за подготовка на обучаваните, защото способства за формиране на тяхната нравствена позиция като счетоводители и одитори, формирането на професионална култура, лични убеждения и умения, които ще могат да проявят в обществените си отношения.

Изучаването на дисциплината предполага достатъчен обем самостоятелна работа от обучаемите под ръководството на преподавателя – консултации, помощ в написването на реферати, доклади и други академични задания. Оценяването на знанията се извършва посредством писмен изпит по въпросите, включени в програмата.

Учебното съдържание е в унисон със съвременните изисквания към счетоводната теория и практика.

**2.2. Предварителни изисквания**

При разработването на учебния материал се изхожда от обстоятелството, че обучаемите вече имат придобити знания и умения по счетоводство, затова в отделните теми се акцентира върху особеностите на професионалната етика в счетоводството като практическа човешка дейност.

**2.3. Използвани методи на преподаване**

***2.3.1 Редовна и задочна форма***

При преподаването на учебния материал и с цел неговото пълноценно усвояване от обучаваните се прилагат различни традиционни и иновативни и интерактивни методи. Новите знания се представят под формата на академични лекции с използването на мултимедийни презентации. По време на семестриалните занятия студентите решават практически казуси, дискутират поставени по време на лекцията или от ръководителя на семестриалните занятия проблеми, работят с нормативни актове и документи, анализират счетоводна информация, дава им се възможност да развият свое мислене, да проявят креативност и да работят в екип. За подобряване на практико-приложните им умения се възлага решаването на самостоятелно семестриално задание по дисциплината.

***2.3.2 Дистанционна форма***

Акцентът при организирането на обучението по дисциплината в дистанционна форма на обучение, се поставя върху синхронни и асинхронни лекции и консултации, чрез платформата за дистанционно и електронно обучение с отворен код Moodle (https://dl.uni-svishtov.bg/course/view.php?id=5303). Разработени са подходящи образователни ресурси под формата на: интерактивни учебни материали, онлайн тестове с непосредствено оценяване на показаните знания, комуникационни връзки с преподавателите. Също така чрез използването на виртуални класни стаи се дава възможност за интегриране на аудио-визуална комуникация в курса.

Текущият контрол по дисциплината се осъществява чрез решаване на електронни тестове и семестриално задание. Семестриалното задание се предава в електронен вид, в платформата за дистанционно обучение, което се оценява след проверка от страна на преподавател по дисциплината.

**2.4. Очаквани резултати**

Изучаването на дисциплината „Професионална етика в счетоводството” ще допринесе за: придобиването на знания за нормативната база, регулираща професионалната счетоводна дейност, Етичния кодекс на професионалните счетоводители, етичните правилата за поведение; насочване на вниманието към важни проблемни ситуации свързани с вземането на решения при наличие на няколко алтернативи и др. Наред с това обучаваните ще формират нравствено съзнание към етичните изисквания и ценностно ориентиране в професионалното поведение на счетоводителите; ще придобият умения да прилагат модели на поведение в конкретни ситуации при практикуване на счетоводната професия; ще формират знания за специфичната дейност на счетоводителите, които да подпомогнат решаването на възникващи професионално-етични дилеми. Знанията придобити при изучаване на дисциплината способстват формирането на професионални компетенции, които могат да бъдат използвани от обучаваните в подготовката и по други дисциплини.

**III. разпространение на дисциплината**

Дисциплината под същото или подобно наименование се изучава и в други университети в страната и в чужбина. В нашата страна дисциплината се изучава в Икономически Университет – Варна. В чужбина могат да се посочат следните университети: Финансовый университет при правительстве Российской федерации, Московский государственный университет, Санкт-Петербургского государственного инженерно-экономического университета, Flinders University, University of Phoenix, National University, University of Waterloo, University of Leicester и др.

**IV. Учебно съдържание**

|  |  |  |  |  |  |  |
| --- | --- | --- | --- | --- | --- | --- |
| **ТемИ** | **Редовна форма на обучение** | | **Задочна форма на обучение** | | **Дистанционна форма на обучение** | |
| **Л** | **У** | **Л** | **У** | **Л** | **У** |
| **Тема I. Професионални ценности и етика в счетоводството** | 2 | 0 | 1 | 0 | 2 | 0 |
| *1.1. Обхват, място и роля на професионалните ценности, етика и морал в счетоводната професия. 1.2. Регулиране на етичното поведение и системи на професионални ценности на счетоводителя.* |
| **Тема II. Фундаментални принципи на етично поведение на счетоводителя** | 2 | 0 | 1 | 0 | 2 | 0 |
| *2.1. Обща характеристика на фундаменталните принципи. 2.2. Роля и значение на фундаменталните и морални принципи на счетоводителя във всички видове дейности.* |
| **Тема III. Общи изисквания към професионалния счетоводител** | 2 | 0 | 1 | 0 | 2 | 0 |
| *3.1. Счетоводната професия и професионалната етика. 3.2. Професионални характеристики и способности на съвременния счетоводител.* |
| **Тема ІV. Теоретични основи на професионална преценка в системата на счетоводството** | 2 | 0 | 1 | 0 | 2 | 0 |
| *4.1. Понятие и концепция за „професионална преценка“ и нейното място в системата на счетоводството. 4.2. Формиране на професионална преценка в условията на прилагане на счетоводните принципи.* |
| **Тема V. Етични конфликти в работата на счетоводителя** | 4 | 0 | 2 | 0 | 4 | 0 |
| *5.1. Понятие и същност на етичния конфликт. 5.2. Поведение на счетоводителя в условията на конфликтни ситуации – етични аспекти.* |
| **Тема VІ. Креативното счетоводство – роля в създаването и предоставянето на отчетна информация** | 4 | 0 | 2 | 0 | 4 | 0 |
| *6.1. Същност, методически основи и цели на креативното счетоводство. 6.2. Професионалната етика на счетоводителя в епохата на креативността.* |
| **Тема VІІ. Рискът като част от професията на счетоводителя** | 2 | 0 | 1 | 0 | 2 | 0 |
| *7.1. Обща характеристика на риска, като част от професията на счетоводителя. 7.2. Етичният конфликт, като рисков фактор за измама. Методи за минимизиране на счетоводния риск.* |
| **Общо:** | **18** | **0** | **9** | **0** | **18** | **0** |

**V. ИЗПОЛЗВАНИ УЧЕБНО-ТЕХНИЧЕСКИ СРЕДСТВА**

|  |  |  |
| --- | --- | --- |
| **Наименование на**  **Учебно-техническото средство** | **Използвани учебно-технически средства по вид на занятията** | |
| **Лекции** | **Семинарни**  **занятия** |
| 1. Мултимедийни системи за презентиране | X | X |
| 2. Интернет | X | X |
| 3. Специализирани програмни продукти: |  |  |

**VI. ПреПОРЪЧИТЕЛНИ МАТЕРИАЛИ И НОРМАТИВНИ ИЗТОЧНИЦИ**

**6.1. Основна литература**

|  |
| --- |
| 1. Атанасов, Ат. и др. Професионална етика в счетоводството: Учебник: Център за дистанционно обучение/Атанасов, Атанас, Ралица Данчева. - Свищов: АИ Ценов, 2023 |
| 2. Учебен курс по дисциплината "Професионална етика в счетоводството" в Платформата за дистанционно и електронно обучение на СА "Д. А. Ценов" https://dl.uni-svishtov.bg |

**6.2. Допълнителна литература**

|  |
| --- |
| 1. Специализирани периодични издания по счетоводство. |
| 2. Сборници с доклади от международни и национални конференции по счетоводство |
| 3. Jules, D. and Erskine, R. Международният етичен кодекс на професионалните счетоводители: основни приоритети за малките и средни предприятия (МСП) и малките и средни практики (МСПрак).// Идес, 2018, № 4. https://www.ides.bg/media/1606/04-2018-dj-re.pdf |
| 4. Кузьмина, Т. М. Профессиональные ценности и этика как фактор повышения доверия к институту бухгалтерского учета. 2018 https://cyberleninka.ru/article/n/professionalnye-tsennosti-i-etika-kak-faktor-povysheniya-doveriya-k-institutu-buhgalterskogo-ucheta |
| 5. Устинова, Я. И. Концепция профессионального суждения бухгалтера в теории, методологии и практике. 2018 https://cyberleninka.ru/article/n/kontseptsiya-professionalnogo-suzhdeniya-buhgaltera-v-teorii-metodologii-i-praktike/viewer |
| 6. Пономарева, С. В. и Мироненко. В. М.Механизм профессионального суждения в реализации принципов бухгалтерского учета. 2017 https://cyberleninka.ru/article/n/mehanizm-professionalnogo-suzhdeniya-v-realizatsii-printsipov-buhgalterskogo-ucheta/viewer |
| 7. Балашова, Е. А.Этическое поведение бухгалтера - основа профессионального сознания https://cyberleninka.ru/article/n/eticheskoe-povedenie-buhgaltera-osnova-professionalnogo-soznaniya/viewer |
| 8. Миславская, Н. А. Институционализация, универсализм и перспективы развития бухгалтерского знания. 2019 https://cyberleninka.ru/article/n/institutsionalizatsiya-universalizm-i-perspektivy-razvitiya-buhgalterskogo-znaniya/viewer |
| 9. Михайлова, Г. В. и Горлова, Е. Б. Этические аспекты современных бухгалтерских проблем. 2016 https://cyberleninka.ru/article/n/eticheskie-aspekty-sovremennyh-buhgalterskih-problem/viewer |
| 10. Филипова, Ф. Обучението по професионална етика в счетоводството и одита: приложими подходи и очаквани резултати. // ИДЕС, 2024, №2 |
| 11. Личева, К. Фирмена и финансова етика. Свищов, АИ Ценов, 2012. |
| 12. Павлова, М. Ценности и етика в счетоводната професия. В. Търново, УИ Св. Св. Кирил и Методий, 2014. |
| 13. Сотирова, Д. Бизнес етика, София, НБУ, 2009. |
| 14. Солоницина, А. А. Професиональная этика и этикет, Владивосток, 2005. |
| 15. Личева, К. Етика в бизнеса. Свищов, АИ Ценов, 1998. |
| 16. Филипова, Ф. Професионална етика в счетоводството. Варна, Издателство Наука и икономика, 2006. |

**6.3. Нормативни документи**

|  |
| --- |
| 1. Международен етичен кодекс на професионалните счетоводители |
| 2. Закон за счетоводството. |
| 3. Закон за независимия финансов одит и изразяване на сигурност по устойчивостта |

**6.4. Интернет ресурси**

|  |
| --- |
| 1. Официална електронна страница на МФС. |
| 2. Официална електронна страница на ИДЕС. |

Съставил/и/:

|  |
| --- |
| …………………………………  (проф. д-р Атанас Атанасов) |
| …………………………………  (гл. ас. д-р Ралица Данчева) |

Ръководител катедра:

|  |  |
| --- | --- |
| …………………………………  (доц. д-р Галина Чиприянова) |  |